Eesti Anestesioloogide Selts

**EAS JUHATUSE KOOSOLEKU PROTOKOLL**

Põhjaka 16. juuni 2021 nr 4-2021

Juhatas Juri Karjagin

Protokollis Veronika Reinhard

Võtsid osa: Hans-Erik Ehrlich, Mari-Liis Ilmoja, Kerli Vijar, Olavi Maasikas, Mihkel Viru (residentide esindaja)

Puudus: Tuuli Metsvaht

**Päevakord:**

1. Pädevuse hindamine
2. Käimasolevate suhtluste/projektide seis
3. Euroanesteesial stendiga osalemine
4. Sügisüritus 2021
5. Veebiseminaride korraldamine
6. Intensiivravi rahastamine
7. Intensiivraviarsti koormus
8. Euroopa mürgistuste kongress
9. Erialanõunikud ja eriala arengukava
10. **Päevakorrapunkt**

**Kuulati**: Pädevuse hindamise taotluse esitas üks arst. Kuulati retsensiooni tema pädevuse hindajalt.

**Otsustati:** tunnistada dr. Anneli Ellervee pädevaks ning anda pädevust tõendav dokument 5 aastaks.

1. **Päevakorrapunkt**

**Kuulati**: Presidendi valimise korra muutmine. Mari-Liis Ilmoja tuletas meelde, et selle projektiga otsustasime teha suvel pausi ning minna edasi sügisel.

**Kuulati:** AIRVO lisamine Haigekassa hinnakirja. Juri Karjagin andis teada, et hinnamudelis on see juba II-III astme intensiivravipäeva hinna sees. Seega oleks pigem vaja AIRVO viia sisse hinnakirja ühekordse protseduurina (intubatsioonieelne preoksügenisatsioon, bronhoskoopia ajal vms).

**Kuulati:** UH kasutamine protseduuride ajal. Juri andis teada, et hetkel on pall Haigekassa väravas ning ootame uut hinnapakkumist.

**Kuulati:** TISS versiooni muutmine, kuna praegune ei ole rahvusvaheline ning seetõttu võrreldav teiste tulemustega. Hans-Erik Ehlich andis ülevaate elektroonilise intensiivravilehe CHA rakenduse TISS võimekusest. Plaanis on programmis esialgu võtta kasutusele nii TISS-76 kui TISS-28.

**Otsustati**:

Kui PERH on CHA programmi kasutusele võtnud, siis saame võrrelda TISS-28 ja TISS-76 mõju intensiivravi rahastamisele.

1. **Päevakorrapunkt**

**Kuulati:** Euroanesteesial kutsutakse eri riikide Seltse osalema National Villages, kus saab üles panna oma riiki tutvustava info. Sel aastal on tutvustusteemaks sooline jaotuvus.

**Otsustati:** Arvestades keerulist aega ning ebakindlat epidemioloogilist seisu, EAS sel aastal oma stendiga ei osale.

1. **Päevakorrapunkt**

**Kuulati:** Veronika Reinhard on pidanud läbirääkimisi psühhiaatrite seltsiga ühisürituse pidamiseks. Psühhiaatrid on huvitatud meiega koostööst, kuid neil on endal juba sügiseks plaanid tehtud. Nende juhatus koguneb 29. juunil ning siis annavad nad teada, kas ühisüritus mahub nende Seltsi ürituste plaani või lükkame selle edasi. Teemaks võiks olla psühhotroopsed ained, mürgistus, deliirium. Koht võiks olla Olustvere?

1. **Päevakorrapunkt**

**Arutati:** Kuidas oleks kõige otstarbekam korraldada veebiseminare. PERHil on majasisene lahendus, „suure saali süsteem“. Veebiürituse formaat on väga sobiv, seda näitas ära põletusseminar. Peaks võtma neutraalse platvormi EASi üritusteks. Veebinari sa lihtsalt vaatad, veebmiitingul saab iga osaleja osaleda.

Ülikoolil Zoomi ja Teamsi litsentsid.

Kas meil on seda vaja endale või jätkame teiste oma kasutamist?

**Otsustati:** Suuremate, tasuliste ürituste puhul ostame teenuse sisse. Endale ei hakka litsentsi muretsema.

1. **Päevakorrapunkt**

**Arutati**: intensiivravi hinnastamise arvestamisel ei ole arvestatud toetava personaliga nagu füsioterapeudid ja logopeedid. Tuleks üle vaadata, kas kõik ülejäänud hinnakomponendid, mida kasutame, on olemas. Peaksime tegema haigekassale ettepaneku kulumudeli ülevaatamiskes, aga see peaks veidike olema seotud ka TISSiga, kas soovime seda skooringut muutma hakata või mitte.

1. **Päevakorrapunkt**

**Kuulati:** Juri Karjagin rääkis, et tema poole pöörduti murega IVKHst, kus tahetakse panna ühele intensiivraviarstile 15 haiget käsitleda ning küsitakse Seltsi arvamust arsti koormuse kohta.

**Arutati:** mille alusel arsti koormust määrata? Haigla liikide määruses on kirjas, et üks anestesioloog 10 haige kohta ööpäevaringselt. III-IIIa astme patsientide puhul võiks arstil kuluda ühele haigele üks tund, seega 8-tunnise valve jooksul võiks suuta menetleda 6-7 patsienti (pause peab ka olema, et töövõime säiluks). Päeval peaks tööjõudu olema rohkem, kui tehakse sisulisemaid otsuseid ning ravimuudatusi ja uuringuid, öösel saaks hakkama väiksema hulga personaliga. Oluline on ka see, kas osakonnas on lisaks arstile resident või mitte. IVKHs residente pole.

**Otsustati:** Selts on arvamusel, et päeval ei saa kliinilist kvaliteeti tagades ühe anestesioloogi ringiga 15 haiget pidada. See ei lähe kokku ka seadusandlusega.

1. **Päevakorrapunkt**

**Kuulati:** Kongress jäi covid-pandeemia tõttu ära. Jagasime välja 5 stipendiumi. Uus plaan kongressi korraldamiseks on aastal 2023, selle korraldamiseks on vaja tuge. Toetust saab taotleda juriidiline isik.

**Otsustati**: Juri Karjagin taotleb ära toetuse.

1. **Päevakorrapunkt**

**Kuulati:** Anestesioloogia ja intensiivravi eriala nõunikud on prof. Joel Starkopf, Raido Paasma ja Mari-Liis Ilmoja. Eriala arengukava lõppeb 2021. aastaga.

Järgmine koosolek toimub 23. septembril 2021.

Juri Karjagin Veronika Reinhard

juhataja protokollija

/allkirjastatud digitaalselt/ /allkirjastatud digitaalselt/